CELEX: 62012CN0243
Language: hu
Date: 2012-05-16 00:00:00
Title: C-243/12. P. sz. ügy: A Törvényszék (negyedik tanács) T-64/06. sz., FLS Plast A/S kontra Európai Bizottság ügyben 2012. március 6-án hozott ítélete ellen az FLS Plast A/S által 2012. május 16-án benyújtott fellebbezés

20.10.2012   
            
            
               HU
            
            
               Az Európai Unió Hivatalos Lapja
            
            
               C 319/2
            
         A Törvényszék (negyedik tanács) T-64/06. sz., FLS Plast A/S kontra Európai Bizottság ügyben 2012. március 6-án hozott ítélete ellen az FLS Plast A/S által 2012. május 16-án benyújtott fellebbezés
   (C-243/12. P. sz. ügy)
   2012/C 319/02
   Az eljárás nyelve: angol
   
      Felek
   
   
      Fellebbező: az FLS Plast A/S (képviselő: M. Thill-Tayara ügyvéd)
   
      A másik fél az eljárásban: az Európai Bizottság
   
      A fellebbező kérelmei
   
   
               —
            
            
               A Bíróság elsődlegesen helyezze hatályon kívül az Európai Unió Törvényszéke T-64/06. sz. ügyben 2012. március 6-án hozott ítéletét, és az ügyben határozatot hozva semmisítse meg az Európai Közösségek Bizottsága COMP/F/38.354 — ipari zsákok ügyben 2005. november 30-án hozott határozata (továbbiakban: a megtámadott határozat) 1. cikkének (h) bekezdését és 2. cikkének (f) bekezdését a fellebbezőre vonatkozó részében;
            
         
               —
            
            
               A Bíróság másodlagosan helyezze hatályon kívül az Európai Unió Törvényszéke T-64/06. sz. ügyben 2012. március 6-án hozott ítéletét, amennyiben az elutasította a fellebbezőnek azon összeg csökkentésére irányuló jogalapját, melynek megfizetésére a megtámadott határozat egyetemlegesen kötelezte a fellebbezőt, és az ügyben határozatot hozva módosítsa a megtámadott határozat 2. cikkének (f) bekezdését és jelentős mértékben csökkentse ezt az összeget korlátlan felülvizsgálati jogkörében eljárva.
            
         
               —
            
            
               A Bíróság mindenesetre az eljárás túlzott időtartama miatt csökkentse 50 %-kal azon összeget, amelynek megfizetésére a fellebbező egyetemlegesen köteles.
            
         
               —
            
            
               A Bíróság kötelezze az Európai Bizottságot a fellebbező ezen ügyben felmerült jogi és egyéb költségeinek és kiadásainak viselésére.
            
         
      Jogalapok és fontosabb érvek
   
   
               a)
            
            
               Az elsődleges kérelme alátámasztására a fellebbező két jogalapra hivatkozik.
               
                           i.
                        
                        
                           A Törvényszék téves jogi szempontot alkalmazott a fellebbező felelősségét illetően.
                        
                     
                           ii.
                        
                        
                           A Törvényszék elmulasztotta megvizsgálni, hogy a Bizottság eleget tett-e indokolási kötelezettségének, amikor elutasította a fellebbező által az anyavállalat felelősségével kapcsolatos vélelem megdöntésére előterjesztett érveket és bizonyítékokat.
                        
                     
         
               b)
            
            
               A másodlagos kérelme alátámasztására a fellebbező három jogalapra hivatkozik.
               
                           i.
                        
                        
                           A Törvényszék tévedett, amikor felülvizsgálta a tények fellebbező általi vitatásának hiányát, amelyet a fellebbező a kartellügyek esetében a pénzbírságok alóli mentességről és a pénzbírságok csökkentéséről szóló 1996. évi bizottsági közleménnyel összhangban nyújtott be, és nem vetett véget a bizalomvédelem és az egyenlő bánásmód elve Európai Bizottság általi megsértésének, valamint megsértette az indokolási kötelezettségét.
                        
                     
                           ii.
                        
                        
                           A Törvényszék tévesen alkalmazta a jogot, amikor nem alkalmazta az arányosság és a jogszerűség elvét, amikor felülvizsgálta az összeget, melynek megfizetésére a megtámadott határozat egyetemlegesen kötelezte a fellebbezőt, és ekképpen nem csökkentette az összeget ennek megfelelően.
                        
                     
                           iii.
                        
                        
                           A Törvényszék megsértette az Emberi Jogok Európai Egyezménye 6. cikkének (1) bekezdését és az Európai Unió Alapjogi Chartája 41. és 47. cikkét, amikor nem hozott ésszerű időn belül határozatot.